CELEX: 32019D0469
Language: fi
Date: 2019-03-20 00:00:00
Title: Komission täytäntöönpanopäätös (EU) 2019/469, annettu 20 päivänä maaliskuuta 2019, täytäntöönpanopäätöksen 2014/909/EU muuttamisesta siltä osin kuin on kyse suojatoimenpiteiden soveltamisajasta Italiassa esiintyvän pienen pesäkuoriaisen osalta (tiedoksiannettu numerolla C(2019) 2044) (ETA:n kannalta merkityksellinen teksti.)

22.3.2019   
               
               
                  FI
               
               
                  Euroopan unionin virallinen lehti
               
               
                  L 80/47
               
            
         KOMISSION TÄYTÄNTÖÖNPANOPÄÄTÖS (EU) 2019/469,
         annettu 20 päivänä maaliskuuta 2019,
         täytäntöönpanopäätöksen 2014/909/EU muuttamisesta siltä osin kuin on kyse suojatoimenpiteiden soveltamisajasta Italiassa esiintyvän pienen pesäkuoriaisen osalta
         
            
               (tiedoksiannettu numerolla C(2019) 2044)
            
         
         (Ainoastaan italiankielinen teksti on todistusvoimainen)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
         ottaa huomioon eläinlääkärintarkastuksista unionin sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanopäätöksessä 2014/909/EU (3) vahvistettiin tiettyjä suojatoimenpiteitä, jotka Italian oli määrä toteuttaa sen jälkeen, kun pienen pesäkuoriaisen (Aethina tumida) esiintymiä oli ilmennyt tietyillä alueilla, alun perin Calabrian ja Sisilian alueilla. Epidemiologisen tilanteen kehittymisen johdosta kyseiset toimenpiteet on nykyisin rajattu Calabrian alueelle, ja täytäntöönpanopäätöstä 2014/909/EU sovelletaan 31 päivään maaliskuuta 2019.
                  
               
                     (2)
                  
                  
                     Italia ilmoitti komissiolle pienen pesäkuoriaisen useista uusista esiintymistä Calabriassa vuoden 2018 jälkipuoliskolla ja tiedotti myös epidemiologisesta tilanteesta helmikuussa 2019 – tämä osoittaa, että pienen pesäkuoriaisen esiintymiä ilmenee edelleen Calabriassa.
                  
               
                     (3)
                  
                  
                     Sen vuoksi täytäntöönpanopäätöksessä 2014/909/EU säädettyjen suojatoimenpiteiden soveltamista olisi jatkettava 21 päivään huhtikuuta 2021 ottaen huomioon, että Euroopan parlamentin ja neuvoston asetusta (EU) 2016/429 (4), jossa säädetään suojatoimenpiteistä eläintautien ilmetessä, sovelletaan 21 päivästä huhtikuuta 2021.
                  
               
                     (4)
                  
                  
                     Sen vuoksi täytäntöönpanopäätöstä 2014/909/EU olisi muutettava.
                  
               
                     (5)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan täytäntöönpanopäätöksen 2014/909/EU 4 artikla seuraavasti:
            
               
                  ”4 artikla
                  Tätä päätöstä sovelletaan 21 päivään huhtikuuta 2021 asti.”
               
            
         
         
            2 artikla
            Tämä päätös on osoitettu Italian tasavallalle.
         
         
            Tehty Brysselissä 20 päivänä maaliskuuta 2019.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EYVL L 395, 30.12.1989, s. 13.
         
            (2)  EYVL L 224, 18.8.1990, s. 29.
         
            (3)  Komission täytäntöönpanopäätös 2014/909/EU, annettu 12 päivänä joulukuuta 2014, pienen pesäkuoriaisen vahvistettuihin esiintymiin Italiassa liittyvistä tietyistä suojatoimenpiteistä (EUVL L 359, 16.12.2014, s. 161).
         
            (4)  Euroopan parlamentin ja neuvoston asetus (EU) 2016/429, annettu 9 päivänä maaliskuuta 2016, tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) (EUVL L 84, 31.3.2016, s. 1).